ddrg/super_eurlex huggingface dataset:
Udtalelse

afgivet af Det Rådgivende Udvalg for Kontrol med Fusioner og Virksomhedsovertagelser på udvalgets 80. møde den 27. juni 2000 vedrørende det foreløbige udkast til beslutning i sag COMP/M.1813 - Industri Kapital/Dyno

(2001/C 166/09)

1. Det rådgivende udvalg er enigt med Kommissionen i, at den påtænkte transaktion udgør en fusion som omhandlet i fusionsforordningens artikel 3, stk. 1, litra b), og at den er af fællesskabsdimension og udgør en samarbejdssag i henhold til EØS-aftalens artikel 57 og artikel 2, stk. 1, litra c), i protokol 24 til denne aftale, hvorfor sagen skal vurderes af Kommissionen i samarbejde med EFTA-tilsynsmyndigheden, jf. EØS-aftalens artikel 58.

2. Det rådgivende udvalg er enigt med Kommissionen i, at der findes særskilte markeder for urea-formaldehydbaserede harpikser, phenol-formaldehyd-baserede harpikser, formaldehyd og methanol.

3. Det rådgivende udvalg er enigt med Kommissionen i, at for så vidt angår materialehåndteringssystemer af plast er det ikke nødvendigt at tage endelig stilling til, om nestbare plastkasser, stabelbare plastkasser, flaskebakker af plast, flaskekasser af plast, plastpaller og opbevaringssystemer af plast til smådele tilhører særskilte markeder eller et enkelt marked for materialhåndteringssystemer af plast.

4. Det rådgivende udvalg er enigt med Kommissionen i den definition af det geografiske marked for formaldehydbaserede harpikser, formaldehyd, methanol materialhåndteringssystemer af plast, der er fastlagt i udkastet til beslutning.

5. Det rådgivende udvalg er enigt med Kommissionen i, at transaktionen ville føre til skabelse af en dominerende stilling på markederne for urea-formaldehydbaserede harpikser og phenol-formaldehydbaserede harpikser i Finland og Norge eller, alternativt, i Norge og Sverige som region. Den ville føre til skabelse af en dominerende stilling på markedet for formaldehyd i Finland og til skabelse eller styrkelse af en dominerende stilling inden for nestbare plastkasser, stabelbare plastkasser, flaskebakker af plast, flaskekasser af plast og plastpaller i Finland, Sverige og Norge. Den ville desuden føre til skabelse eller styrkelse af en dominerende stilling på markedet for opbevaringssystemer af plast til smådele i Sverige og Norge eller, alternativt, på markederne for materialehåndteringssystemer af plast i det nordiske område omfattende Finland, Sverige og Norge.

6. Det rådgivende udvalg er enigt med Kommissionen i, at tilsagnene fra de anmeldende parter vil kunne løse de konkurrencemæssige problemer, som den anmeldte transaktion ellers ville give anledning til.

7. Det rådgivende udvalg er enigt med Kommissionen i, at den anmeldte transaktion bør erklæres forenelig med fællessmarkedet og EØS-aftalen, forudsat at tilsagnene overholdes fuldt ud.

8. Det rådgivende udvalg henstiller til Kommissionen, at den tager hensyn til alle punkter, der er blevet fremhævet under drøftelserne.

9. Udvalget anbefaler, at denne udtalelse offentliggøres.
Udtalelse

afgivet af Det Rådgivende Udvalg for Kontrol med Fusioner og Virksomhedsovertagelser på dets 71. møde den 18. november 1999 om udkast til beslutning i sag COMP/M.1601 - Allied Signal/Honeywell

(2001/C 164/03)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion a) er en fusion som omhandlet i artikel 3, stk. 1, litra a), i fusionsforordningen, og b) er af fællesskabsdimension:

2. Det rådgivende udvalg er enigt med Kommissionen i, at:

a) markedet for flyelektronik bør opdeles i følgende delmarkeder: lufttransport, regional/forretningsflyvning, almen flyvning (general aviation), helikoptere og militære/rumfartsmæssige anvendelsesformål

b) det kan stå åbent, om ACAS-processorer og Mode S-transpondere inden for delmarkedet for lufttransport og for regional/forretningsflyvning skal betragtes som særskilte produktmarkeder

c) CMU og ACARS tilhører det samme produktmarked

d) vejrradarer inden for regional/forretningsflyvning og vejrradarer til civile helikoptere udgør særskilte produktmarkeder

e) det kan stå åbent, om andre flyelektronikprodukter (såsom GPS, IRS osv.) skal betragtes som forskellige produktmarkeder

f) der er et fremtidigt marked for IHAS

g) TAWS skal betragtes som et særskilt produktmarked.

3. Det rådgivende udvalg er enigt med Kommissionen i, at det relevante geografiske marked for flyelektronikprodukter er verdensomspændende.

4. Det rådgivende udvalg er enigt med Kommissionen i, at:

a) der er alvorlig risiko for, at transaktionen vil skabe en dominerende stilling med hensyn til ACAS-processorer og Mode S-transpondere på delmarkedet for lufttransport

b) der er alvorlig risiko for, at transaktionen vil skabe en dominerende stilling med hensyn til ACAS og Mode S-transpondere på delmarkedet for regional/forretningsflyvning

c) transaktionen ikke vil skabe eller styrke en dominerende stilling med hensyn til CMU og ACARS

d) transaktionen ikke vil skabe eller styrke en dominerende stilling med hensyn til vejrradarer på delmarkedet for regional/forretningsflyvning

e) der er alvorlig risiko for, at transaktionen vil styrke en dominerende stilling med hensyn til vejrradarer for civile helikoptere

f) der er alvorlig risiko for, at fusionen vil styrke en dominerende stilling med hensyn til TAWS på delmarkedet for lufttransport, regional/forretningsflyvning og almen flyvning og skabe en dominerende stilling på det fremtidige marked for IHAS.

5. Det rådgivende udvalg er enigt med Kommissionen i, at de anmeldende parters tilsagn vil fjerne de konkurrencemæssige problemer, som den anmeldte transaktion gav anledning til.

6. Det rådgivende udvalg er enigt med Kommissionen i, at den anmeldte fusion er forenelig med fællesmarkedet og EØS-aftalen, forudsat at tilsagnene efterkommes fuldt ud.

7. Det rådgivende udvalg opfordrer Kommissionen til at tage hensyn til alle de øvrige spørgsmål, som medlemsstaterne tog op under behandlingen af sagen, især med hensyn til kombinerede pakker bestående af flyelektronik og andre produkter.

8. Det rådgivende udvalg henstiller, at dets udtalelse offentliggøres i De Europæiske Fællesskabers Tidende.
Udtalelse

Det Rådgivende Udvalg for Kontrol med Fusioner og Virksomhedsovertagelser afgav på sit 75. møde den 29. februar 2000 følgende udtalelse om et udkast til beslutning vedrørende sag COMP/M.1672 - Volvo/Scania

(2001/C 154/08)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion er en fusion, jf. fusionsforordningens artikel 1, stk. 3, litra b).

2. Det rådgivende udvalg er enigt med Kommissionen i, at den anmeldte transaktion er af fællesskabsdimension, jf. fusionsforordningens artikel 1, stk. 2.

3. Udvalget er enigt med Kommissionen i, at det relevante produktmarked skal defineres som markederne for:

a) tunge lastbiler (over 16 tons)

b) turistbusser

c) rutebiler

d) bybusser.

4. Udvalget er enigt med Kommissionen i, at det relevante geografiske marked for tunge lastbiler er Sverige, Danmark, Norge, Finland og Irland.

5. Udvalget er enigt med Kommissionen i, at det relevante geografiske marked for turistbusser er Finland og Det Forenede Kongerige.

6. Udvalget er enigt med Kommissionen i, at det relevante geografiske marked for rutebiler er Sverige, Danmark, Norge og Finland.

7. Udvalget er enigt med Kommissionen i, at det relevante geografiske marked for bybusser er Sverige, Danmark, Norge, Finland og Irland.

8. Udvalget er enigt med Kommissionen i, at fusionen vil føre til oprettelse af en dominerende stilling på markederne for tunge lastbiler i Sverige, Danmark, Norge, Finland og Irland.

9. Udvalget er enigt med Kommissionen i, at fusionen vil føre til oprettelse af en dominerende stilling på markederne for:

- turistbusser i Finland og Det Forenede Kongerige

- rutebiler i Sverige, Danmark, Norge og Finland

- bybusser i Sverige, Danmark, Norge, Finland og Irland.

10. Udvalget er enigt med Kommissionen i, at de tilsagn, parterne har afgivet, ikke er tilstrækkelige til at fjerne alle de konkurrencemæssige betænkeligheder ved fusionen, der er påpeget ovenfor og i udkastet til beslutning.

11. Udvalget er enigt med Kommisisonen i, at den anmeldte transaktion bør erklæres uforenlig med fællesmarkedet og EØS-aftalen.

12. Udvalget henstiller til Kommissionen, at den tager alle de øvrige bemærkninger, udvalgets medlemmer har fremsat under mødet, i betragtning, især med hensyn til definitionen af det relevante geografiske marked.

13. Udvalget henstiller til, at denne udtalelse offentliggøres i De Europæiske Fællesskabers Tidende.
Udtalelse

Det Rådgivende Udvalg for Kontrol med Fusioner og Virksomhedsovertagelser afgav på sit 71. møde den 18. november 1999 følgende udtalelse om et udkast til beslutning vedrørende

sag IV/M.1610 - Deutsche Post

(2001/C 106/02)

1. Det Rådgivende Udvalg er enigt med Kommissionen i, at Deutsche Post har afgivet urigtige og forvanskede oplysninger i sin anmeldelse, jf. artikel 14, stk. 1, litra b) i Rådets forordning (EØF) nr. 4064/89.

2. Udvalget er enigt med Kommissionen i, at Deutsche Post har afgivet urigtige oplysninger i svar på begæringer om oplysninger, jf. artikel 14, stk. 1, litra c), i Rådets forordning (EØF) nr. 4064/89.

3. Udvalget er enigt med Kommissionen i, at Deutsche Post har afgivet de urigtige og forvanskede oplysninger i anmeldelsen og svarene forsætligt.

4. Udvalget er enigt med Kommissionen i, at Deutsche Post bør idømmes en bøde i overensstemmelse med såvel artikel 14, stk. 1, litra b), som artikel 14, stk. 1, litra c), i forordning (EØF) 4064/89.

5. Udvalget er enigt med Kommissionen i dens vurdering af faktorerne i forbindelse med overtrædelsernes art og grovhed ved fastsættelsen af bødernes størrelse.

6. Udvalget er enigt med Kommissionen i dens fastsættelse af bødernes størrelse.

7. Udvalget henstiller til Kommissionen, at den tager alle de øvrige bemærkninger, udvalgets medlemmer har fremsat under mødet, i betragtning.

8. Udvalget henstiller, at denne udtalelse offentliggøres i De Europæiske Fællesskabers Tidende.
Den administrative kommission for vandrende arbejdstageres sociale sikring

(2001/C 76/03)

I forbindelse med de årlige gennemsnitlige udgifter tages der ikke hensyn til nedsættelsen på 20 % i henhold til artikel 94, stk. 2, og artikel 93, stk. 2, i Rådets forordning (EØF) nr. 574/72.

Den gennemsnitlige nettoudgift pr. måned er blevet nedsat med 20 %.

GENNEMSNITLIGE UDGIFTER TIL NATURALYDELSER - 1997(1)

I. Anvendelse af artikel 94 i forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 1997 til familiemedlemmer i henhold til artikel 19, stk. 2, i forordning (EØF) nr. 1408/71, bør de nedenfor gennemsnitlige udgifter anvendes:

>TABELPOSITION>

II. Anvendelse af artikel 95 i forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 1997 i henhold til bestemmelserne i artikel 28 og 28a i forordning (EØF) nr. 1408/71, bør de nedenfor anførte gennemsnitlige udgifter anvendes:

>TABELPOSITION>

GENNEMSNITLIGE UDGIFTER TIL NATURALYDELSER - 1998(2)

I. Anvendelse af artikel 94 i forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 1998 til familiemedlemmer i henhold til artikel 19, stk. 2, i forordning (EØF) nr. 1408/71, bør de nedenfor gennemsnitlige udgifter anvendes:

>TABELPOSITION>

II. Anvendelse af artikel 95 i forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 1998 i henhold til bestemmelserne i artikel 28 og 28a i forordning (EØF) nr. 1408/71, bør de nedenfor anførte gennemsnitlige udgifter anvendes:

>TABELPOSITION>

GENNEMSNITLIGE UDGIFTER TIL NATURALYDELSER - 1999

I. Anvendelse af artikel 94 i forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 1999 til familiemedlemmer i henhold til artikel 19, stk. 2, i forordning (EØF) nr. 1408/71, bør de nedenfor gennemsnitlige udgifter anvendes:

>TABELPOSITION>

II. Anvendelse af artikel 95 i forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 1999 i henhold til bestemmelserne i artikel 28 og 28a i forordning (EØF) nr. 1408/71, bør de nedenfor anførte gennemsnitlige udgifter anvendes:

>TABELPOSITION>

(1) Gennemsnitlige udgifter Spanien: EFT C 228 af 11.8.1999.

Gennemsnitlige udgifter Belgien, Grækenland, Irland, Luxembourg, Nederlandene, Portugal og Det Forenede Kongerige: EFT C 27 af 29.1.2000.

Gennemsnitlige udgifter Tyskland, Frankrig og Østrig: EFT C 207 af 20.7.2000.

(2) Gennemsnitlige udgifter Spanien og Luxembourg: EFT C 27 af 29.1.2000.

Gennemsnitlige udgifter Nederlandene og Østrig: EFT C 207 af 20.7.2000.
Meddelelse fra Forbundsrepublikken Tysklands regering til Europa-Kommissionen af 16. november 2000

(2001/C 87/06)

(EØS-relevant tekst)

I overensstemmelse med artikel 9, stk. 3, i Rådets forordning (EØF) nr. 95/93 af 18. januar 1993 om fastsættelse af fælles regler for tildeling af afgangs- og ankomsttidspunkter i Fællesskabets lufthavne meddeler Forbundsrepublikken Tysklands regering Europa-Kommissionen følgende:

Forbundsrepublikken Tysklands regering har - i overensstemmelse med sin meddelelse til Kommissionen (EFT C 67 af 9.3.2000, s. 4) om indførelse af forpligtelse til offentlig tjeneste vedrørende ruteflyvning mellem Erfurt og Berlin/Tempelhof i medfør af artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet - besluttet at reservere afgangs- og/eller ankomsttidspunkter i den fuldt koordinerede Berlin/Tempelhof-lufthavn med henblik på ruteflyvning til Erfurt, hvor der er indført forpligtelse til offentlig tjeneste i henhold til EF-lovgivningen.

A. Følgende afgangs- og/eller ankomsttidspunkter er reserveret:

1) Ankomst/afgang til/fra Berlin/THF: 07.50/08.05 på dagene 1-5

2) Ankomst/afgang til/fra Berlin/THF: 17.50/18.05 på dagene 1-5

B. Reservationen gælder i den følgende periode:

Den gælder fra begyndelsen af vintersæsonen 2000/1 og frem til slutningen af sommersæsonen 2003.
Meddelelse fra Forbundsrepublikken Tysklands regering til Europa-Kommissionen af 16. november 2000

(2001/C 87/07)

(EØS-relevant tekst)

I overensstemmelse med artikel 9, stk. 3, i Rådets forordning (EØF) nr. 95/93 af 18. januar 1993 om fastsættelse af fælles regler for tildeling af afgangs- og ankomsttidspunkter i Fællesskabets lufthavne meddeler Forbundsrepublikken Tysklands regering Europa-Kommissionen følgende:

Forbundsrepublikken Tysklands regering har - i overensstemmelse med sin meddelelse til Kommissionen (EFT C 114 af 20.4.2000, s. 5) om indførelse af forpligtelse til offentlig tjeneste vedrørende ruteflyvning mellem Erfurt og München i medfør af artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet - besluttet at reservere afgangs- og/eller ankomsttidspunkter i den fuldt koordinerede München-lufthavn med henblik på ruteflyvning til Erfurt, hvor der er indført forpligtelse til offentlig tjeneste i henhold til EF-lovgivningen.

A. Følgende afgangs- og/eller ankomsttidspunkter er reserveret:

1) Ankomst/afgang til/fra München: 07.50/08.20 på dagene 1-5

2) Ankomst/afgang til/fra München: 13.20/15.30 på dagene 1-4

3) Ankomst/afgang til/fra München: 13.50/14.20 kun på dag 5

4) Ankomst/afgang til/fra München: 18.45/19.05 på dagene 1-4

B. Reservationen gælder i den følgende periode:

Den gælder fra begyndelsen af vintersæsonen 2000/1 og frem til slutningen af sommersæsonen 2003.
Bilag til bestemmelserne om sikkerhedsbeskyttesle af Europol-oplysninger

(2001/C 86/01)

I henhold til artikel 2, stk. 4, i bestemmelserne om sikkerhedsbeskyttelse af Europol-oplysninger(1) skal Europol udarbejde en revideret udgave af ovennævnte oversigt, når en medlemsstat giver de øvrige medlemsstater samt Europol underretning om ændringer af de nationale bestemmelser vedrørende klassifikationsniveauerne eller de tilsvarende mærkninger. Europols sikkerhedsudvalg undersøger dog mindst én gang om året, om oversigten er ajourført. Flere medlemsstater har underrettet Europol om ændringer af deres nationale bestemmelser. Vedlagt følger derfor en ny udgave af den sammenlignende oversigt.

Efter godkendelse i Europols sikkerhedsudvalg den 5. juli 2000 og den 13. februar 2001 beder Europol Rådets generalsekretariat om at sørge for, at den ajourførte sammenlignende tabel offentliggøres i De Europæiske Fællesskabers Tidende.

(1) EFT C 26 af 30.1.1999, s. 2.

BILAG

Sammenlignende oversigt mellem nationale klassifikationer og tilsvarende Europol-klassifikationsniveauer

Følgende oversigt tjener som eksempel: Det er medlemsstaternes pligt at sikre et beskyttelsesniveau, der svarer til Europols, frem for at anvende en særlig betegnelse.

>TABELPOSITION>
52001XX0522(01)R(02)

Berigtigelse til meddelelser fra medlemsstaterne i henhold til artikel 23, stk. 1, i Rådets forordning (EF) nr. 1348/2000 af 29. maj 2000 om forkyndelse i medlemsstaterne af retslige og udenretslige dokumenter i civile og kommercielle sager (EFT C 151 af 22.5.2001)



EU-Tidende nr. C 065 af 19/03/2003 s. 0032 - 0032
Endelig rapport fra høringskonsulenten i sag COMP/34.493 - Duales System Deutschland (DSD)

(udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2001/C 328/03)

(EØS-relevant tekst)

Udkastet til beslutning giver anledning til følgende bemærkninger med hensyn til retten til at blive hørt:

DSD blev ved skrivelse af 13. juni 2001, det vil sige på et sent stadium i proceduren, underrettet om Kommissionens hensigt om at knytte to betingelser til fritagelsen for den eksklusivitetsforpligtelse, der er aftalt i serviceaftalerne mellem DSD og indsamlingsselskaberne. For at give DSD tilstrækkelig tid til at forberede sine skriftlige bemærkninger forlængede høringskonsulenten den svarfrist, der oprindeligt var fastsat til to uger, med 20 dage til den 18. juli 2001. Beslutningsudkastet indeholder i hvert enkelt tilfælde en stillingtagen til de klagepunkter, der er fremsat af DSD med hensyn til de påtænkte betingelser.

Der er således i fuld udstrækning taget hensyn til DSD's ret til kontradiktion. Det samme gælder tredjeparters ret til at blive hørt.

Bruxelles, den 23. juli 2001.

Helmuth Schröter
52001XX1110(01)

Endelig rapport fra høringskonsulenten i sag COMP/29.373 — Visa International (i medfør af artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21) (EØS-relevant tekst)



EF-Tidende nr. C 316 af 10/11/2001 s. 0008 - 0008
De Europæiske Fællesskabers administrative Kommission for vandrende arbejdstageres sociale sikring

Omregningskurser for valuta i henhold til Rådets forordning (EØF) nr. 2615/79

(2001/C 310/02)

>TABELPOSITION>

1. I henhold til Rådets forordning (EØF) nr. 2615/79 er kursen for omregning til en given national valuta af beløb udtrykt i en anden national valuta den kurs, der i løbet af den i stk. 2 fastlagte referenceperiode beregnes af Kommissionen på grundlag af det månedlige gennemsnit af de valutakurser, som for vedkommende valutaer meddeles Kommissionen med henblik på anvendelsen af Det Europæiske Monetære System.

2. Referenceperioden er:

- januar måned for omregningskurser, der skal anvendes fra den følgende 1. april

- april måned for omregningskurser, der skal anvendes fra den følgende 1. juli

- juli måned for omregningskurser, der skal anvendes fra den følgende 1. oktober

- oktober måned for omregningskurser, der skal anvendes fra den følgende 1. januar.

Omregningskurserne for valuta vil blive offentliggjort i andet nummer af De Europæiske Fællesskabers Tidende (C-udgaven) i februar, maj, august og november.
Udtalelse

afgivet af Det Rådgivende Udvalg for Kontrol med Fusioner og Virksomhedsovertagelser på dets 87. møde den 27. november 2000 om et udkast til beslutning vedrørende sag COMP/M.1940 - Framatome/Siemens/Cogema

(2001/C 308/04)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion er en fusion som defineret i fusionsforordningens artikel 3, stk. 1, litra b). Den er af fællesskabsdimension, som defineret i fusionsforordningens artikel 1, stk. 2, og der er tale om en samarbejdssag i henhold til EØS-aftalen.

2. Udvalget er enigt med Kommissionen om afgrænsningen af de relevante produktmarkeder for:

a) PWR-brændselselementer

b) MOX-brændselselementer

c) sikkerhedsrelaterede instrument- og kontrolsystemer

d) gitterbure til brugte brændstofelementer.

3. Udvalget er enigt med Kommissionen om afgrænsningen af det relevante geografiske marked for:

a) PWR-brændselselementer

b) MOX-brændselselementer

c) sikkerhedsrelaterede instrument- og kontrolsystemer

d) gitterbure til brugte brændstofelementer.

4. Udvalget er enigt med Kommissionens holdning, der kom til udtryk i udkastet til beslutning, om at fusionen vil skabe en dominerende stilling på markederne for:

a) PWR-brændselselementer

b) MOX-brændselselementer

på de relevante geografiske markeder, der vil betyde, at den effektive konkurrence vil blive begrænset betydeligt på fællesmarkedet og i EØS.

5. Udvalget er enigt med Kommissionens holdning, der kom til udtryk i udkastet til beslutning, om at fusionen ikke vil skabe en dominerende stilling på markederne for:

a) sikkerhedsrelaterede instrument- og kontrolsystemer

b) gitterbure til brugte brændstofelementer

på de relevante geografiske markeder.

6. Udvalget er enigt med Kommissionen i, at parternes tilsagn vil fjerne de konkurrencemæssige betænkeligheder ved den anmeldte transaktion på de markeder, Kommissionen har udpeget.

7. Udvalget er enigt med Kommissionen i, at den anmeldte transaktion skal erklæres for forenelig med fællesmarkedet og EØS-aftalen under forudsætning af, at de afgivne tilsagn overholdes fuldt ud.

8. Udvalget opfordrer Kommissionen til at tage hensyn til de øvrige spørgsmål, der er rejst under diskussionen af denne sag.

9. Udvalget henstiller, at denne udtalelse offentliggøres i De Europæiske Fællesskabers Tidende.